VENDIM
Nr. 60, Datë 8.4.2020

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN MARS 2020.

Në mbështetje të nenit 16 dhe nenit 87 pika 4, të Ligjit nr. 43/2015 “Për Sektorin e Energjisë Elektrike” i ndryshuar,të “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, miratuar me vendimin e bordit të ERE-s Nr. 201, datë 04.12.2017, i ndryshuar, të nenit 15 të “Rregullores për organizimin, funksionimin dhe procedurat e ERE”, miratuar me vendimin e bordit të ERE-s nr. 96, datë 03.09.2016, bordi i Entit Rregullator të Energjisë (ERE), në mbledhjen e tij të datës 08.04.2020, mbasi shqyrtoi relacionin e përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit” për muajin mars 2020,
Konstatoi se:
- FSHU sh.a me shkresën nr. 3185 Prot., datë 1.04.2020, ka paraqitur aplikimin për miratimin e çmimit të shitjes së energjisë elektrike për klientët e lidhur në nivelin e tensionit 35 kV të cilët furnizohen nga Furnizuesi i Mundësisë së Fundit, për muajin mars 2020.
- FSHU sh.a deklaron se sasia e energjisë elektrike të blerë për muajin mars 2020 për klientët që furnizohen nga FMF është prokuruar vetëm në treg të parregulluar.
- Nga procedurat të cilat janë kryer për blerjen e energjisë elektrike në treg të parregulluar për periudhën 1-31 Mars 2020, për përllogaritjen e çmimit të shitjes së energjisë elektrike për klientët e lidhur në nivelin e tensionit 35 kV të cilët furnizohen nga Furnizuesi i Mundësisë së Fundit, janë marrë në konsideratë 5 procedurat të cilat janë realizuar gjatë muajit mars.
- Për përllogaritjen e çmimit të shitjes së energjisë elektrike të furnizuar nga Furnizuesi i Mundësisë së Fundit janë marrë në konsideratë:
- Tarifa e përdorimit të rrjetit të transmetimit: bazuar në Vendimin nr. 198, datë 12.12.2019 “Mbi lënien në fuqi të vendimit nr. 266, datë 21.12.2018, të bordit të ERE, në lidhje me tarifën e shërbimit të transmetimit të energjisë elektrike për vitin 2020” është 0.75 lekë/kWh.
- Tarifa e përdorimit të rrjetit të shpërndarjes në nivelin e tensionit 35 kV, bazuar në Vendimin nr. 199, datë 12.12.2019 të bordit të ERE “Mbi shtyrjen e fuqisë juridike të vendimit të ERE nr. 268, datë 21.12.2018, për tarifat e përdorimit të rrjetit të shpërndarjes sipas nivelit të tensionit për vitin 2020” është 1.5 lekë/kWh.
- Kurset zyrtare të këmbimit të Bankës së Shqipërisë Lekë/Euro të ditëve kur shoqëria ka realizuar procedurat e blerjes së energjisë elektrike në treg të parregulluar. 

- Për sa përcaktuar për çdo element të formulës llogaritëse rezulton që çmimi i shitjes së energjisë elektrike të furnizuar nga Furnizuesi i Mundësisë së Fundit për muajin mars 2020 të jetë 9.56 Lekë/kWh.
Për gjithë sa më sipër cituar, bordi i ERE-s,

VENDOSI:

1. Miratimin e çmimit të shitjes së energjisë elektrike të furnizuar nga Furnizuesi i Mundësisë së Fundit prej 9.56 lekë/kWh për muajin Mars 2020.
2. Drejtoria e Tarifave dhe Çmimeve, të njoftojë aplikuesin për vendimin e bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim në ERE brenda 7 ditëve kalendarike si dhe mund të bëhet ankim në Gjykatën Administrative Tiranë, brënda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

Aplikimi 

FSHU sh.a.

Propozimi i 

ERE

Njësia Çmimi Çmimi

CBEt Leke/kWh 5.391 5.361

Pr Leke/kWh 0.16 0.16

Leke/kWh 5.55 5.52

CA Leke/kWh 1.79 1.79

TRr Leke/kWh 0.75 0.75

TSHt Leke/kWh 1.50 1.50

Çmimi i energjisë = CBEt +Pr* CBEt+ TRrTSHt+CA  Leke/kWh

9.59 9.56

Tarifa e përdorimit të rrjetit të shpërndarjes

Kosto administrative të Furnizuesit të Mundësisë së Fundit

Tarifa e përdorimit të rrjetit të transmetimit

                                 Çmimi i FMF-së për muajin Mars 2020



Kthimi për riskun i përcaktuar në përqindje për vitin (3%)                                                               

Mars 2020

Çmimi mesatar i ponderuar i blerjes në treg të parregulluar ose blerja nga prodhuesit me përparësi

Çmimi mesatar i blerjes ne periudhen relevante


